b'\n_START_ARTICLE_\nRotax 912\n_START_PARAGRAPH_\nRotax 912 \xc5\xa1tiritaktni bencinski letalski motor avstrijskega proizvajalca ROTAX. \xc5\xa0tirje cilindri so v protibatni (bokser) konfiguraciji. Hlajenje je kombincija vodnega in zra\xc4\x8dnega. Velike obrate motorja zni\xc5\xbeuje reduktor. Najve\xc4\x8d se uporablja za ultralahka, \xc5\xa1portna in brezpilotna letala. Gorivo je navaden avtomobilski bencin, lahko pa tudi letalski becin Avgas 100LL.\n_START_SECTION_\nRazvoj\n_START_PARAGRAPH_\nSprva zo razvili 80 KM motor z delovno prostornino 1211 kubi\xc4\x8dnih centimetrov in kompresijo 9,1:1. Potem so razvili model 912S, ki razvija 100 KM in ima prostornino 1352 ccm in ve\xc4\x8djo kompresijo 10,4:1, masa motorja se je pove\xc4\x8dala le za nekaj kilogramov. 100 KM verzija se uporablja v letalih kot npr. Flight Design CTSW, Tecnam P2002 Sierra in Titan T-51 Mustang. 80 KM se uporablja v Pipistrel Sinusu in Urban Air Lambada._NEWLINE_Motor se razlikuje od npr. zra\xc4\x8dno hlajenega Lycoming O-235, da ima vodno hlajene glave, avtomatski sistem dovajanja goriva, manj\xc5\xa1o delovno prostornino, ve\xc4\x8djo kompresijo in reduktor z razmerjem 2,43:1. 5800 obratov motorja se zni\xc5\xbea na okrog 2400 obratov propelerja. 912 ima dva vplinja\xc4\x8da, na nekaterih razli\xc4\x8dicah pa elektronski direktni vbrizg goriva. 912 je tudi okrog 40 kilogramov la\xc5\xbeji od O-235 in ima manj\xc5\xa1o porabo goriva. 912 uporablja \xc4\x8drpalko za olje t. i. Dry Sump sistem isto kot O-235._NEWLINE_Sprva so imeli motorji 912 kraj\xc5\xa1e \xc4\x8dase med kompletnim renoviranjem (ang, TBO: Time Between Overhaul), najprej 1200 do 1500 ur, kasneje pa so pove\xc4\x8dali na 2000 ur._NEWLINE_Marca 2012 je dru\xc5\xbeba oznanila novo razli\xc4\x8dico 912 iS: 100 KM verzijo z direktnim vbrizgom in elektronskim krmiljenjem. Imela bo 2000 TBO._NEWLINE_914 je mo\xc4\x8dnej\xc5\xa1a verzija z 115 konji._NEWLINE_Barve ohi\xc5\xa1ja cilindrov ozna\xc4\x8dujejo mo\xc4\x8d motorja: \xc4\x8drna 80 KM, zelena 100 KM in rde\xc4\x8da 115 KM.'